Sigurjón Brink

Sigurjón Brink (einnig Sjonni Brink) (29. ágúst 1974 – 17. janúar 2011) var íslenskur tónlistarmaður og lagahöfundur.Sigurjón Brink bráðkvaddur Morgunblaðið Hann er einn af stofnendum VesturportsSigurjón Brink Vesturport og er þekktastur fyrir lag sitt Aftur heim.

Hann stofnaði hljómsveitina In bloom 1994. Hljómsveitin gaf út plötuna In bloom 1996 og samdi titilag kvikmyndarinnar Missing Brendan 2003. Sigurjón kynntist unnustu sinni Þórunni Clausen 2002 við uppsetningu verksins "Le Sing". Hann gekk til liðs við hljómsveitina Flavors 2003. Hljómsveitin gaf út einu plötu sína, Go your own way árið 2004.Sigurjón Brink - Waterslide  Söngvakeppni sjónvarpsins Ári síðar samdi Sigurjón lagið Eldur fyrir Skítamóral sem var gefið út á breiðskífu þeirra Má ég sjá.Neisti? Morgunblaðið

Hann lék í söngvaleikjunum La Sing, Cuckroos Cabaret, Footloose og Woyzeck. Hann samdi tónlist fyrir leiksýninguna Brim árið 2004.

Hann tók fyrst þátt í söngvakeppni sjónvarpsins 2006 með laginu Hjartaþrá sem komst í undanúrslit keppnarinnar. Söngvakeppni sjónvarpsins Morgunblaðið Á næsta ári tók hann aftur þátt með lagið Áfram með sama árangri. Hann gaf út fyrstu breiðskífu sína Sjonni Brink 2008.Sjonni Brink að koma með sína fyrstu plötu. Bylgjan.is Tveimur árum síðar mætti hann með tvö lög í söngvakeppnina, You knocked on my door eftir Jóhannes Kára Kristinsson og Waterslide eftir hann sjálfan. Waterslide komst áfram í úrslitakeppnina.Söngvakeppni Sjónvarpsins 2010  RÚV

2011 sendi hann lagið Aftur heim í söngvakeppni sjónvarpsins. Enskur texti lagsins og laglínan er eftir hann sjálfan, en íslenski textinn eftir unnustu hans Þórunni Clausen. Á sama tíma lék hann Richie Valens í leiksýningunni Buddy Holly.Buddy Holly aflýst - Sjonni Brink lék söngvara sem dó ungur Visir.is Hann varð bráðkvaddur 17. janúar 2011 eftir heilablóðfall.Sigurjón Brink fékk heilablóðfall

Eftir andlát hans var ákveðið að vinir hans flyttu lagið. Leiksýningunni Buddy Holly var aflýst vegna andláts hans. Stofnaður var hvatningarsjóðurinn Áfram, sem er stjórnað af afkomendum hans.

 Heimildir 

Flokkur:Íslenskir tónlistarmenn

 Tenglar 

 Umfjöllun um Sigurjón Brink á Glatkistunni